Crin Antonescu anunță că își suspendă candidatura la prezidențiale și acuză partidele că l-au lăsat singur: „O să mă gândesc mai bine”
Crin Antonescu a spus sâmbătă seara, în exclusivitate la Digi24, că a suspendat unilateral acordul prin care a fost numit candidat al coaliției aflată la putere. Liberalul și-a argumentat decizia spunând că, în primul rând, nu a fost încă stabilită nicio dată a alegerilor, iar în al doilea rând nu a existat un vot unanim din partea Coaliției. „Eu declar suspendat acest acord și, în consecință, si calitatea mea de candidat. Eu nu am ezitat, eu nu dau înapoi, eu sunt dispus, dar cred că trebuie să fim oameni de onoare și oameni serioși”